निश्चित रूप से मौसम और ऋतु में एक बड़ा अंतर होता है । भले ही हम इन दोनों शब्दों का प्रयोग समानार्थक या दोनों एक ही ऐसा समझ कर करते हों लेकिन इनमें अंतर है । मौसम जहां छोटे समय के वातावरण को इंगित करता है वहीं ऋतु एक बड़े समयावधि में होने वाले वातावरण के परिवर्तन या अवस्था को सूचित करने के लिए प्रयोग में लाया जाता है । उदाहरण के लिए - आज का मौसम ठंडा है कहना बिल्कुल सही है, लेकिन आज की ऋतु में ठंडक है ऐसा कहना अनुपयुक्त होगा ।